**Alsó- Tisza-menti Önkormányzati Társulás**





**Feladatellátójától,**

**a Csanyteleki Polgármesteri Hivatal Vezetőjétől**

**6647 Csanytelek, Volentér János tér 2. sz.**

**Tel.: 63 / 578–510 Fax: 63 / 578-517, e-mail:** [**atmot@csanytelek.hu**](mailto:atmot@csanytelek.hu)

------------------------------------------------------------------------------------------------------------------------------------------

A/55-1/2024.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2024. decemberi ülésére**

**Tárgy:** *Az Esély Szociális Alapellátási Központ által működtetett jelzőrendszeres házi segítségnyújtás szakmai programja*

*hatályon kívül helyezése*

**Tisztelt Társulási Tanács!**

Visszautalok az A/54-1/2024. iktatószám alatt kiadott, a tárgyban jelölt szociális intézmény alapító okirata módosításáról szóló előterjesztésben általam írtakra, a Társulás Társulási Tanácsa által (26/2024. XI. 29.) Atmöt határozatban foglaltakra, melyben az intézmény által nyújtott *jelzőrendszeres házi segítségnyújtás* szociális szolgáltatás *feladata 2024. december 31. napjával való megszüntetéséről* döntött. A határozat végrehajtása már folyamatban van, egyrészt a rövid végrehajtási határidők miatt, másrészt eljárásjogi szabályok betartása okán.

A fent jelzett határozat 2/b) pontja végrehajtásaként terjesztem be a tárgyi szociális intézmény *jelzőrendszeres házi segítségnyújtás* szociális szolgáltatás *feladata* működtetését tartalmazó *szakmai program hatályon kívül helyezése* kezdeményezését. A szakmai program meglétét a személyes gondoskodást nyújtó szociális intézmények szakmai feladatairól és működési feltételeiről szóló 1/2000. (I. 7.) SzCsM rendelet 28. § (2) bekezdése írja elő – többek között – az adott feladathoz rendelt *szakmai program létét,* melyet a szociális intézmény fenntartója hagy jóvá. Legutóbb erre a 46/2023. (IX. 29.) Atmöt határozatába rögzítette az intézmény szakmai program módosítását.

Azzal, hogy a fenntartó kimondta a jelzőrendszeres házi segítségnyújtás feladata megszüntetését, okafogyottá vált a feladat működtetését tartalmazó *szakmai program hatályban tartása*, ezért annak hatályon kívül helyezése elkerülhetetlen. Ezen belső szabályzathoz mellékelt megállapodásban is szereplő eljárásrend szerint 2024. december 2. napján a tárgyi szociális intézmény vezetője tájékoztatást adott a szolgáltatás igénybe-vételében érintett ellátottak számára arról, hogy a fent írt határozatával ezt a szolgáltatást megszüntette, ezért az intézmény és az érintett ellátott között meglévő megállapodást az intézmény felmondta, mellyel megszűnt december 31. napjával az ellátotti státusz. Nyilatkozatot kért az intézmény vezetője minden érintettől arról, hogy igényli, vagy nem igényli a jelzőkészüléket, továbbá igénybe veszi-e a gondos óra program kínálta lehetőséget. Eddig információim szerint a folyamatosan csökkenő számú ellátottak közül nem jelezte igényét további szolgáltatás igénybevételére. Ennek azért van nagy jelentősége, mert a jelzőrendszeres házi segítségnyújtás feladata hatáskörével bíró Szociális és Gyermekvédelmi Főigazgatóság felé jelzési kötelezettségen belül fontos, hogy van-e átadandó fennálló igény a feladat megszűnését követően.

Tekintettel arra, hogy a Társulás Társulási Megállapodása úgy rendelkezik, hogy egy adott feladat megszűnéséről, az átadott feladat módosításáról, az alapító okirat változtatásáról a Társulás Tagönkormányzatinak előzetesen nem csak joga, hanem kötelezettsége is előzetes véleményt nyilvánítania - amely a bevett eljárásrend szerint fog teljesülni-, viszont a tárgyban a fenntartó döntése nem irányul erre, hiszen ez már döntésből levezethető következmény.

A szociális intézmények szakmai ellenőrzését végző Csongrád- Csanád Vármegyei Kormányhivatal Hatósági Főosztálya Szociális és Gyámügyi Osztálya tárgyi jegyzőkönyvi kivonat megküldésével való tájékoztatása fontos feladatot ró a feladatellátó jegyző számára.

**Tisztelt Társulási Tanács!**

Indítványozom a tárgyi előterjesztésben, annak határozati javaslatában foglaltak megvitatását és változtatás nélküli elfogadását.

C s a n y t e l e k, 2024. december 03.

Tisztelettel:

....................................................................................

Kató Pálné feladatellátó jegyző

**.../2024. (XII. .. .) Atmöt határozat**

**Tárgy:** *Az Esély Szociális Alapellátási Központ által működtetett jelzőrendszeres házi segítségnyújtás szakmai programja*

*hatályon kívül helyezése*

**H a t á r o z a t i javaslat**

Az Alsó- Tisza-menti Önkormányzati Társulás Társulási Tanácsa megtárgyalta a Társulás feladatellátó jegyzője által tárgyban benyújtott előterjesztésében foglaltakat és az alábbi döntést hozta.

1. A Társulás Társulási Tanácsa elrendeli az Esély Szociális Alapszolgáltató Központ által nyújtott szolgáltatások közül *a jelzőrendszeres házi segítségnyújtás szakmai programja 2024. december 31. napjával való hatályon kívül helyezését,* azebből eredő szükséges intézkedések megtételét.
2. A Társulás Társulási Tanácsa kötelezi az Esély Szociális Alapellátási Központ Vezetőjét az érintett szervekkel való együttműködésre, a megszűnő szociális szolgáltatásról való lemondásról szóló érintett ellátottak összesített nyilatkozatai Szociális és Gyermekvédelmi Főigazgatóság számára való megküldésére.
3. A Társulás Társulási Tanácsa felkéri a Társulás feladatellátó jegyzőjét e tárgyi határozat jegyzőkönyvi kivonata Csongrád- Csanád Vármegyei Kormányhivatal Hatósági Főosztálya Szociális és Gyámügyi Osztálya Vezetője részére történő megküldésére, továbbá a Csanyteleki Polgármesteri Hivatal Adó- és Pénzügyi Iroda Vezetője tájékoztatására, miszerint 2025. évi költségvetési évre a Társulás költségvetésében a jelzőrendszeres házi segítségnyújtás szolgáltatásra nincs feladat- finanszírozás iránti igény.

Végrehajtás határideje: 2.-3. pont esetén folyamatos, legkésőbb 2024. december 31. napjáig

Végrehajtásért felelős: Kádár- Kovács Márta intézményvezető

Kató Pálné feladatellátó jegyző

Beszámolás határideje: a határozat végrehajtását követő soros ülésen

Határozatról értesítést kap:

* Kató Pálné feladatellátó jegyző és általa
* Szociális és Gyermekvédelmi Főigazgatóság területi szerve vezetője (Szeged)
* Csongrád- Csanád Vármegyei Kormányhivatal Hatósági Főosztálya Szociális és Gyámügyi Osztálya Vezetője (Szeged)
* Kádár- Kovács Márta az Esély Szociális Alapellátási Központ Vezetője (Csongrád)
* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője (Helyben)
* Irattár