**Alsó- Tisza-menti Önkormányzati Társulás**





**Feladatellátójától,**

**a Csanyteleki Polgármesteri Hivatal Vezetőjétől**

**6647 Csanytelek, Volentér János tér 2. sz.**

**Tel.: 63 / 578–510 Fax: 63 / 578-517, e-mail:** [**atmot@csanytelek.hu**](mailto:atmot@csanytelek.hu)

------------------------------------------------------------------------------------------------------------------------------------------

A/54-1/2024.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2024. decemberi ülésére**

**Tárgy:** *Az Esély Szociális Alapellátási Központ alapító okirata módosítása (az intézmény által nyújtott jelzőrendszeres házi segítségnyújtás szociális ellátás megszüntetése miatt)*

**Tisztelt Társulási Tanács!**

Emlékeztetem Önöket a Társulás Társulási Tanácsa ülésére az A/52-1/2024. iktatószám alatt kiadott előterjesztésben foglaltakra, amelyet az *az Esély Szociális Alapellátási Központ által nyújtott jelzőrendszeres házi segítségnyújtás szociális ellátás megszüntetése* tárgyában nyújtottam be, melyet a 26/2024. (XI. 29.) Atmöt határozatával jóváhagyott a Társulás Társulási Tanácsa. A jelzett határozat értelmében 2024. december 31. napjával szűnik a szociális szolgáltatás, ezért a határozat 2. pontja taglalja azokat a feladatokat, melyet feladatellátó jegyzőként el kell végeznem, többek között az a) pont szerint a tárgyban nevesített *szociális intézmény alapító okirata módosítása Tagönkormányzatok és a Társulás Társulási Tanácsa elé terjesztéséből,* a b)pont szerint pedig gondoskodni kell a *jelzőrendszeres házi segítségnyújtás szociális ellátás feladata szolgáltatói nyilvántartásból való törlése eljárása lefolyatásáról,* a Csongrád-Csanád Vármegyei Kormányhivatal illetékes Főosztálya által. Ezen határozat e) pontjába foglalt azon feladat, miszerint a *jelzőrendszeres házi segítségnyújtás szociális ellátást biztosító készülékekről való lemondásról szóló tárgyi határozat Slachta Margit Nemzeti Szociálpolitikai Intézet számára* december 6. napjáig való megküldésemár 2024. november 29. napján megtörtént az ahhoz csatolt kitöltött nyilatkozattal együtt, melyben 0 készülék igénylést adtunk le 2025. évre.

Visszautalok a szociális igazgatásról és a szociális ellátásokról szóló 1993. évi III. törvény (a továbbiakban: Szt.) 65. §-a rendelkezéseire és arra a tényre, hogy 2013. júliusa óta már nem az önkormányzat kötelező feladata a jelzőrendszeres házi segítségnyújtás, melynek hatáskörét a Szociális és Gyermekvédelmi Főigazgatóság (a továbbiakban: Sz GyF) látja, illetve láttatja el.

A személyes gondoskodást nyújtó szociális intézmények szakmai feladatairól és működési feltételeiről szóló 1/2000. (I. 7.) SzCsM rendelet 28.-29. §-a ír elő szabályokat a jelzőrendszeres házi segítségnyújtás feladata ellátására, benne a 28. § (2) bekezdésében, miszerint az érintett intézmény minimum készülék igénye 40 készülékre irányul, mely alá esett a tárgyi szociális intézményben ellátását igénybe-vevők száma. Ennek is tulajdonítható a tárgyi feladat idén december 31. napjával való megszüntetése. Ennek a központi jogszabálynak 5. §-a rendelkezik arról, hogy a feladattal érintett intézményeknek milyen okiratokkal kell rendelkeznie, melynek b) pontja írja elő az *alapító okirat meglétét,* melynek legutóbbi módosítására a Társulás Társulási Tanácsa által kiadott 33/2023. (VI. 13.) Atmöt határozatba foglalt döntéssel került sor.

Csatolom a szociális intézmény egységes szerkezetbe foglalt és azt módosító okiratokat ezen előterjesztés 1. és 2. mellékleteként, melynek a Csongrád- Csanád Vármegyei Kormányhivatal által vezetett *szolgáltatói nyilvántartáson való átvezetése* törli a jelzőrendszeres házi segítségnyújtás feladata ellátási kötelezettségét. Ennek megtörténte megnyitja annak lehetőségét, hogy a tárgyi változást a Magyar Államkincstár Csongrád- Csanád Vármegyei Igazgatósága a szociális intézmény *törzskönyvi nyilvántartásából törölje,* ami a feladat- finanszírozás körében a leigénylés megszüntetését vonja maga után.

**Tisztelt Társulási Tanács!**

A Társulás Társulási Megállapodása V. Fejezete 12/f) pontja akként rendelkezik, hogy a Társulás fenntartásában lévő *szociális intézmény alapító okirata módosítása* esetén a Társulás Tagönkormányzatai Képviselő-testületei kötelesek előzetesen véleményt nyilvánítani egyetértésükről, melyet a döntéshozó nem hagyhat figyelmen kívül, ezért minden érintett számára megküldöm a szükséges dokumentumokat.

Kezdeményezem a tárgyi előterjesztésben, annak határozati javaslatában, az ahhoz mellékletként csatolt egységes szerkezetbe foglalt és azt módosító alapító okirat jóváhagyását, annak illetékes eljáró hatóság felé megküldését.

C s a n y t e l e k, 2024. december 02.

Tisztelettel:

.................................................................

Kató Pálné feladatellátó jegyző

**.../2024. (XII. .. .) Atmöt határozat**

**Tárgy:** *Az Esély Szociális Alapellátási Központ alapító okirata módosításának jóváhagyása*

**H a t á r o z a t i javaslat**

1. Az Alsó- Tisza-menti Önkormányzati Társulás Társulási Tanácsa megtárgyalta az *Esély Szociális Alapellátási Központ alapító okirata módosításáról* szóló előterjesztésben foglaltakat, figyelembe vette az érintett Tagönkormányzatok Képviselő-testületei által a Társulás Társulási Megállapodása V. Fejezeti 12/f) pontja szerinti előzetes véleményét és ezen határozathoz 1. mellékletként csatolt *tárgyi szociális intézmény alapító okiratát módosító okiratot,* a 2. mellékletként csatolt *egységes szerkezetbe foglalt alapító okiratot* változtatás nélkül jóváhagyta, 2025. január 01. napjával való hatályba léptetéssel.
2. A Társulás Társulási Tanácsa felhatalmazza a Társulás Társulási Tanácsa Elnökét a tárgyi határozat szerinti alapító okirat aláírására és a további szükséges intézkedések megtételére.
3. A Társulás Társulási Tanácsa felkéri a Társulás feladatellátó jegyzőjét, hogy gondoskodjon a tárgyban kiadott dokumentumok
4. Csongrád- Csanád Vármegyei Kormányhivatal illetékes Főosztálya számára való megküldéséről, kezdeményezve a tárgyi szociális intézmény *szolgáltatói nyilvántartásából a jelzőrendszeres házi segítségnyújtás feladata törlése* érdekében szükséges eljárás lefolytatásáról, továbbá a
5. Magyar Államkincstár Csongrád- Csanád Vármegyei Igazgatósága számára történő megküldéséről, egyben kezdeményezve a tárgyi szociális intézmény szolgáltatásai közül a jelzőrendszeres házi segítségnyújtás szakfeladata *törzskönyvi nyilvántartásból való törlése* eljárás lefolytatásáról.

Végrehajtás határideje: azonnal, 2024. december 20.

Végrehajtásért felelős: Kató Pálné feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Kató Pálné feladatellátó jegyző és általa
* Csongrád- Csanád Vármegyei Kormányhivatal Szociális és Gyámügyi Főosztálya Vezetője (Szeged)
* Magyar Államkincstár Csongrád- Csanád Vármegyei Igazgatósága (Szeged)
* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Esély Szociális Alapellátási Központ Vezetője (Csongrád)
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője (H)
* Irattár